# ਵਿਕਟੋਰੀਆ ਦੇ ਬਾਲ ਸੁਰੱਖਿਆ ਮਿਆਰਾਂ ਨੂੰ ਸਮਝਣਾ

ਬਾਲ ਸੁਰੱਖਿਆ ਮਿਆਰ (ਮਿਆਰ) ਜਨਵਰੀ 2016 ਵਿੱਚ ਵਿਕਟੋਰੀਆ ਵਿੱਚ ਸ਼ੁਰੂ ਹੋਏ ਸਨ। ਤਦ ਤੋਂ ਲੈ ਕੇ, ਅਸੀਂ ਵੇਖਿਆ ਹੈ ਕਿ ਮਿਆਰਾਂ ਨੇ ਕਿਵੇਂ ਬੱਚਿਆਂ ਅਤੇ ਨੌਜਵਾਨਾਂ ਲਈ ਸੁਰੱਖਿਆ ਵਿੱਚ ਸੁਧਾਰ ਕੀਤਾ ਹੈ।

2022 ਅਤੇ 2023 ਵਿੱਚ ਹੋਈਆਂ ਤਬਦੀਲੀਆਂ ਨੇ ਸਾਡੇ ਮਿਆਰਾਂ ਨੂੰ ਹੋਰ ਵੀ ਮਜ਼ਬੂਤ ਬਣਾਇਆ ਹੈ।

1 ਜੁਲਾਈ 2022 ਤੋਂ ਲੈ ਕੇ, ਮਿਆਰਾਂ ਦੇ ਅਧੀਨ ਆਉਂਦੀਆਂ[[1]](#footnote-2) ਸੰਸਥਾਵਾਂ ਨੂੰ 11 ਨਵੇਂ ਮਿਆਰਾਂ ਦੀ ਤਾਮੀਲ ਕਰਨੀ ਪਈ ਹੈ।

11 ਮਿਆਰ ਘੱਟੋ ਘੱਟ ਲੋੜਾਂ ਨਿਰਧਾਰਤ ਕਰਦੇ ਹਨ, ਅਤੇ ਉਹਨਾਂ ਕਾਰਵਾਈਆਂ ਦੀ ਰੂਪ ਰੇਖਾ ਤਿਆਰ ਕਰਦੇ ਹਨ, ਜੋ ਸੰਸਥਾਵਾਂ ਦੁਆਰਾ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸੁਰੱਖਿਅਤ ਰੱਖਣ ਲਈ ਕੀਤੀਆਂ ਜਾਣੀਆਂ ਲਾਜ਼ਮੀ ਹਨ।

ਮਿਆਰ ਸੰਸਥਾਵਾਂ ਲਈ ਵਧੇਰੇ ਸਪੱਸ਼ਟਤਾ ਪ੍ਰਦਾਨ ਕਰਦੇ ਹਨ ਅਤੇ ਬਾਕੀ ਆਸਟ੍ਰੇਲੀਆ ਵਿੱਚ ਮਿਆਰਾਂ ਦੇ ਵਧੇਰੇ ਅਨੁਕੂਲ ਹਨ।

11 ਮਿਆਰਾਂ ਵਿੱਚ ਵਿਸ਼ੇਸ਼ ਲੋੜਾਂ ਸ਼ਾਮਲ ਹਨ:

* ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸੁਰੱਖਿਅਤ ਰੱਖਣ ਲਈ ਸੰਸਥਾਵਾਂ ਦੀਆਂ ਕੋਸ਼ਿਸ਼ਾਂ ਵਿੱਚ ਪਰਿਵਾਰਾਂ ਅਤੇ ਭਾਈਚਾਰਿਆਂ ਨੂੰ ਸ਼ਾਮਲ ਕਰਨਾ
* ਆਦਿਵਾਸੀ (ਐਬੋਰਿਜਨਲ) ਬੱਚਿਆਂ ਅਤੇ ਨੌਜਵਾਨਾਂ ਵਾਸਤੇ ਸੁਰੱਖਿਆ ਉੱਤੇ ਵਧੇਰੇ ਧਿਆਨ ਕੇਂਦਰਿਤ ਕਰਨਾ
* ਔਨਲਾਈਨ ਵਾਤਾਵਰਣਾਂ ਵਿੱਚ ਬਾਲ ਸ਼ੋਸ਼ਣ ਦੇ ਖਤਰੇ ਦਾ ਪ੍ਰਬੰਧ ਕਰਨਾ
* ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸੁਰੱਖਿਅਤ ਰੱਖਣ ਲਈ ਸ਼ਾਸਨ, ਪ੍ਰਣਾਲੀਆਂ ਅਤੇ ਪ੍ਰਕਿਰਿਆਵਾਂ ਦੇ ਸਬੰਧ ਵਿੱਚ।

**ਸੰਸਥਾਵਾਂ ਨੂੰ ਕੀ ਕਰਨ ਦੀ ਲੋੜ ਹੈ?**

**ਸੰਸਥਾਵਾਂ ਨੂੰ ਲਾਜ਼ਮੀ ਤੌਰ 'ਤੇ 11 ਮਿਆਰਾਂ ਦੀ ਪਾਲਣਾ ਕਰਨੀ ਚਾਹੀਦੀ ਹੈ**

ਸੰਸਥਾਵਾਂ ਨੂੰ ਮਿਆਰਾਂ ਨੂੰ ਸਮਝਣ ਵਿੱਚ ਅਤੇ ਇਹਨਾਂ ਨੂੰ ਲਾਗੂ ਕਰਨ ਵਿੱਚ ਸੰਸਥਾਵਾਂ ਦੀ ਸਹਾਇਤਾ ਕਰਨ ਲਈ ਕਮਿਸ਼ਨ ਕੋਲ ਸਾਡੀ [ਵੈੱਬਸਾਈਟ](https://ccyp.vic.gov.au/child-safe-standards/) 'ਤੇ ਬਹੁਤ ਸਾਰੇ ਸਰੋਤ ਉਪਲਬਧ ਹਨ।

ਜਦੋਂ ਕਮਿਸ਼ਨ ਸੰਸਥਾਵਾਂ ਨੂੰ ਨਵੇਂ ਮਿਆਰਾਂ ਦੀ ਪਾਲਣਾ ਕਰਨ ਵਿੱਚ ਸਹਾਇਤਾ ਕਰਨ ਲਈ ਨਵੀਂ ਜਾਣਕਾਰੀ ਅਤੇ ਮਾਰਗਦਰਸ਼ਨ ਜਾਰੀ ਕਰਦਾ ਹੈ ਤਾਂ ਅਸੀਂ ਤੁਹਾਨੂੰ ਈਮੇਲ ਭੇਜੇ ਜਾਣ ਲਈ [ਇੱਥੇ](https://ccyp.vic.gov.au/contact-us/sign-up-for-commission-updates/) ਨਾਮ ਦਰਜ਼ ਕਰਵਾਉਣ ਵਾਸਤੇ ਵੀ ਉਤਸ਼ਾਹਤ ਕਰਾਂਗੇ।

ਕਮਿਸ਼ਨ ਕੋਲ ਉਸ ਸਥਿਤੀ ਵਿੱਚ ਕਾਰਵਾਈ ਕਰਨ ਦੀਆਂ ਸ਼ਕਤੀਆਂ ਹਨ ਜਿੱਥੇ ਕੋਈ ਸੰਸਥਾ ਮਿਆਰਾਂ ਦੀ ਪਾਲਣਾ ਨਹੀਂ ਕਰ ਸਕਦੀ ਹੈ।

# ਬਾਲ ਸੁਰੱਖਿਆ ਮਿਆਰ ਕੀ ਹਨ?

ਇੱਥੇ 11 ਬਾਲ ਸੁਰੱਖਿਆ ਮਿਆਰ ਹਨ:

**ਬਾਲ ਸੁਰੱਖਿਆ ਮਿਆਰ 1 – ਸੰਸਥਾਵਾਂ ਸਭਿਆਚਾਰਕ ਤੌਰ ਤੇ ਸੁਰੱਖਿਆ ਵਾਤਾਵਰਣ ਸਥਾਪਤ ਕਰਦੀਆਂ ਹਨ, ਜਿਸ ਵਿੱਚ ਆਦਿਵਾਸੀ ਬੱਚਿਆਂ ਅਤੇ ਨੌਜਵਾਨਾਂ ਦੀਆਂ ਵਿਭਿੰਨ ਅਤੇ ਵਿਲੱਖਣ ਪਛਾਣਾਂ ਅਤੇ ਤਜ਼ਰਬਿਆਂ ਦਾ ਆਦਰ ਕੀਤਾ ਜਾਂਦਾ ਹੈ ਅਤੇ ਇਹਨਾਂ ਦੀ ਕਦਰ ਕੀਤੀ ਜਾਂਦੀ ਹੈ**

ਬਾਲ ਸੁਰੱਖਿਆ ਮਿਆਰ 1 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

1.1 ਬੱਚੇ ਦੀ ਆਪਣੇ ਸਭਿਆਚਾਰ ਨੂੰ ਪ੍ਰਗਟ ਕਰਨ ਅਤੇ ਆਪਣੇ ਸਭਿਆਚਾਰਕ ਅਧਿਕਾਰਾਂ ਦਾ ਅਨੰਦ ਲੈਣ ਦੀ ਯੋਗਤਾ ਨੂੰ ਉਤਸ਼ਾਹਿਤ ਕੀਤਾ ਜਾਂਦਾ ਹੈ, ਅਤੇ ਸਰਗਰਮੀ ਨਾਲ ਸਹਾਇਤਾ ਕੀਤੀ ਜਾਂਦੀ ਹੈ।

1.2 ਰਣਨੀਤੀਆਂ ਸੰਸਥਾ ਦੇ ਅੰਦਰ ਸ਼ਾਮਲ ਹਨ, ਜੋ ਸਾਰੇ ਮੈਂਬਰਾਂ ਨੂੰ ਆਦਿਵਾਸੀ ਸਭਿਆਚਾਰ ਦੀਆਂ ਤਾਕਤਾਂ ਨੂੰ ਸਵੀਕਾਰ ਕਰਨ ਅਤੇ ਉਨ੍ਹਾਂ ਦੀ ਕਦਰ ਕਰਨ ਅਤੇ ਆਦਿਵਾਸੀ ਬੱਚਿਆਂ ਅਤੇ ਨੌਜਵਾਨਾਂ ਦੀ ਭਲਾਈ ਅਤੇ ਸੁਰੱਖਿਆ ਲਈ ਇਸ ਦੀ ਮਹੱਤਤਾ ਨੂੰ ਸਮਝਣ ਲਈ ਤਿਆਰ ਕਰਦੀਆਂ ਹਨ।

1.3 ਸੰਸਥਾ ਦੁਆਰਾ ਇਹ ਯਕੀਨੀ ਬਣਾਉਣ ਲਈ ਉਪਾਅ ਕੀਤੇ ਜਾਂਦੇ ਹਨ ਕਿ ਸੰਸਥਾ ਦੇ ਅੰਦਰ ਨਸਲਵਾਦ ਦੀ ਪਛਾਣ ਕੀਤੀ ਜਾਵੇ, ਉਨ੍ਹਾਂ ਦਾ ਸਾਹਮਣਾ ਕੀਤਾ ਜਾਵੇ ਅਤੇ ਇਸ ਨੂੰ ਬਰਦਾਸ਼ਤ ਨਾ ਕੀਤਾ ਜਾਵੇ। ਨਸਲਵਾਦ ਦੀਆਂ ਕਿਸੇ ਵੀ ਘਟਨਾਵਾਂ ਨੂੰ ਉਚਿਤ ਨਤੀਜਿਆਂ ਨਾਲ ਹੱਲ ਕੀਤਾ ਜਾਂਦਾ ਹੈ।

1.4 ਸੰਸਥਾ ਆਦਿਵਾਸੀ ਬੱਚਿਆਂ, ਨੌਜਵਾਨਾਂ ਅਤੇ ਉਹਨਾਂ ਦੇ ਪਰਿਵਾਰਾਂ ਦੁਆਰਾ ਇਸ ਦੇ ਅੰਦਰ ਹਿੱਸੇਦਾਰੀ ਅਤੇ ਸ਼ਮੂਲੀਅਤ ਦਾ ਸਰਗਰਮੀ ਨਾਲ ਸਮਰਥਨ ਕਰਦੀ ਹੈ ਅਤੇ ਇਸ ਨੂੰ ਸੁਵਿਧਾਜਨਕ ਬਣਾਉਂਦੀ ਹੈ।

1.5 ਸੰਸਥਾ ਦੀਆਂ ਸਾਰੀਆਂ ਨੀਤੀਆਂ, ਪ੍ਰਕਿਰਿਆਵਾਂ, ਪ੍ਰਣਾਲੀਆਂ ਅਤੇ ਕਾਰਵਾਈਆਂ ਮਿਲ ਕੇ ਸਭਿਆਚਾਰਕ ਤੌਰ ਤੇ ਸੁਰੱਖਿਆ ਅਤੇ ਸ਼ਮੂਲੀਅਤ ਵਾਲਾ ਵਾਤਾਵਰਣ ਬਣਾਉਂਦੀਆਂ ਹਨ ਅਤੇ ਆਦਿਵਾਸੀ ਬੱਚਿਆਂ, ਨੌਜਵਾਨਾਂ ਅਤੇ ਉਹਨਾਂ ਦੇ ਪਰਿਵਾਰਾਂ ਦੀਆਂ ਲੋੜਾਂ ਨੂੰ ਪੂਰਾ ਕਰਦੀਆਂ ਹਨ।

**ਬਾਲ ਸੁਰੱਖਿਆ ਮਿਆਰ 2 – ਬਾਲ ਸੁਰੱਖਿਆ ਅਤੇ ਭਲਾਈ ਸੰਗਠਨਾਤਮਕ ਅਗਵਾਈ, ਸ਼ਾਸਨ ਅਤੇ ਸਭਿਆਚਾਰ ਵਿੱਚ ਸ਼ਾਮਲ ਹੈ**

ਬਾਲ ਸੁਰੱਖਿਆ ਮਿਆਰ 2 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

2.1 ਸੰਸਥਾ ਬਾਲ ਸੁਰੱਖਿਆ ਪ੍ਰਤੀ ਜਨਤਕ ਵਚਨਬੱਧਤਾ ਪ੍ਰਗਟ ਕਰਦੀ ਹੈ।

2.2 ਬਾਲ ਸੁਰੱਖਿਆ ਸਭਿਆਚਾਰ ਦਾ ਉੱਪਰ ਤੋਂ ਹੇਠਾਂ ਅਤੇ ਹੇਠਾਂ ਤੋਂ ਉਪਰ ਨੂੰ ਸੰਸਥਾ ਦੇ ਸਾਰੇ ਪੱਧਰਾਂ ਉੱਤੇ ਸਮਰਥਨ ਕੀਤਾ ਜਾਂਦਾ ਹੈ ਅਤੇ ਇਸਦੀ ਮਿਸਾਲ ਕਾਇਮ ਕੀਤੀ ਜਾਂਦੀ ਹੈ।

2.3 ਸ਼ਾਸਨ ਪ੍ਰਬੰਧ ਬਾਲ ਸੁਰੱਖਿਆ ਅਤੇ ਭਲਾਈ ਨੀਤੀ ਨੂੰ ਹਰ ਪੱਧਰ ਉੱਤੇ ਲਾਗੂ ਕਰਨ ਦੀ ਸਹੂਲਤ ਪ੍ਰਦਾਨ ਕਰਦੇ ਹਨ।

2.4 ਰਸਮੀ ਵਿਹਾਰਕ ਸੇਧ (ਕੋਡ ਆਫ ਕੰਡਕਟ) ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਤੋਂ ਉਮੀਦ ਕੀਤੇ ਵਿਵਹਾਰਕ ਮਿਆਰਾਂ ਅਤੇ ਜ਼ਿੰਮੇਵਾਰੀਆਂ ਬਾਰੇ ਦਿਸ਼ਾ-ਨਿਰਦੇਸ਼ ਪ੍ਰਦਾਨ ਕਰਦੀ ਹੈ।

2.5 ਖਤਰਾ ਪ੍ਰਬੰਧ ਰਣਨੀਤੀਆਂ ਬੱਚਿਆਂ ਅਤੇ ਨੌਜਵਾਨਾਂ ਲਈ ਖਤਰਿਆਂ ਨੂੰ ਰੋਕਣ, ਪਛਾਣਨ ਅਤੇ ਘਟਾਉਣ ਉੱਤੇ ਕੇਂਦਰਿਤ ਹਨ।

2.6 ਕਰਮਚਾਰੀ ਅਤੇ ਸਵੈ-ਸੇਵਕ ਜਾਣਕਾਰੀ ਸਾਂਝੀ ਕਰਨ ਅਤੇ ਰਿਕਾਰਡ ਰੱਖਣ ਬਾਰੇ ਆਪਣੀਆਂ ਜ਼ਿੰਮੇਵਾਰੀਆਂ ਨੂੰ ਸਮਝਦੇ ਹਨ।

**ਬਾਲ ਸੁਰੱਖਿਆ ਮਿਆਰ 3 – ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਉਹਨਾਂ ਦੇ ਅਧਿਕਾਰਾਂ ਬਾਰੇ ਸ਼ਕਤੀਸ਼ਾਲੀ ਬਣਾਇਆ ਜਾਂਦਾ ਹੈ, ਉਹ ਉਹਨਾਂ ਨੂੰ ਪ੍ਰਭਾਵਿਤ ਕਰਨ ਵਾਲੇ ਫੈਸਲਿਆਂ ਵਿੱਚ ਹਿੱਸਾ ਲੈਂਦੇ ਹਨ ਅਤੇ ਉਹਨਾਂ ਨੂੰ ਗੰਭੀਰਤਾ ਨਾਲ ਲਿਆ ਜਾਂਦਾ ਹੈ**

ਬਾਲ ਸੁਰੱਖਿਆ ਮਿਆਰ 3 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

3.1 ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਉਹਨਾਂ ਦੇ ਸਾਰੇ ਅਧਿਕਾਰਾਂ ਬਾਰੇ ਸੂਚਿਤ ਕੀਤਾ ਜਾਂਦਾ ਹੈ, ਜਿਸ ਵਿੱਚ ਸੁਰੱਖਿਆ, ਜਾਣਕਾਰੀ ਅਤੇ ਹਿੱਸੇਦਾਰੀ ਵੀ ਸ਼ਾਮਲ ਹੈ।

3.2 ਦੋਸਤੀ ਦੀ ਮਹੱਤਤਾ ਨੂੰ ਮਾਨਤਾ ਦਿੱਤੀ ਜਾਂਦੀ ਹੈ ਅਤੇ ਸਾਥੀਆਂ ਦੀ ਸਹਾਇਤਾ ਨੂੰ ਉਤਸ਼ਾਹਿਤ ਕੀਤਾ ਜਾਂਦਾ ਹੈ, ਤਾਂ ਜੋ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸੁਰੱਖਿਅਤ ਮਹਿਸੂਸ ਕਰਨ ਅਤੇ ਘੱਟ ਅਲੱਗ-ਥਲੱਗ ਮਹਿਸੂਸ ਕਰਨ ਵਿੱਚ ਮਦਦ ਕੀਤੀ ਜਾ ਸਕੇ।

3.3 ਜਿੱਥੇ ਹਾਲਾਤ ਜਾਂ ਸੰਦਰਭ ਨਾਲ ਸਬੰਧਿਤ ਹੋਵੇ, ਉੱਥੇ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਜਿਨਸੀ ਸ਼ੋਸ਼ਣ ਰੋਕਥਾਮ ਪ੍ਰੋਗਰਾਮਾਂ ਅਤੇ ਸਬੰਧਿਤ ਢੁੱਕਵੀਂ ਜਾਣਕਾਰੀ ਤੱਕ ਉਮਰ ਦੇ ਹਿਸਾਬ ਵਾਲੇ ਤਰੀਕੇ ਨਾਲ ਪਹੁੰਚ ਦੀ ਪੇਸ਼ਕਸ਼ ਕੀਤੀ ਜਾਂਦੀ ਹੈ।

3.4 ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਨੂੰ ਨੁਕਸਾਨ ਦੇ ਚਿੰਨ੍ਹਾਂ ਨਾਲ ਜੋੜਨ ਲਈ, ਅਤੇ ਬੱਚਿਆਂ ਅਤੇ ਨੌਜਵਾਨਾਂ ਦੁਆਰਾ ਆਪਣੇ ਵਿਚਾਰ ਪ੍ਰਗਟ ਕਰਨ, ਫੈਸਲਾ ਲੈਣ ਵਿੱਚ ਹਿੱਸਾ ਲੈਣ ਅਤੇ ਆਪਣੀਆਂ ਚਿੰਤਾਵਾਂ ਵਿਅਕਤ ਕਰਨਾ ਲਈ ਬੱਚਿਆਂ ਦੇ ਅਨੁਕੂਲ ਤਰੀਕਿਆਂ ਨਾਲ ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਦੁਆਰਾ ਸੁਵਿਧਾਜਨਕ ਬਣਾਇਆ ਜਾਂਦਾ ਹੈ।

3.5 ਸੰਸਥਾਵਾਂ ਕੋਲ ਸਭਿਆਚਾਰ ਵਿਕਸਤ ਕਰਨ ਲਈ ਰਣਨੀਤੀਆਂ ਹਨ ਜੋ ਹਿੱਸੇਦਾਰੀ ਨੂੰ ਸੁਵਿਧਾਜਨਕ ਬਣਾਉਂਦੀਆਂ ਹਨ ਅਤੇ ਬੱਚਿਆਂ ਅਤੇ ਨੌਜਵਾਨਾਂ ਦੇ ਸੁਝਾਵਾਂ ਪ੍ਰਤੀ ਜਵਾਬਦੇਹ ਹਨ।

3.6 ਸੰਸਥਾਵਾਂ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਹਿੱਸਾ ਲੈਣ ਦੇ ਮੌਕੇ ਪ੍ਰਦਾਨ ਕਰਦੀਆਂ ਹਨ ਅਤੇ ਉਹਨਾਂ ਦੇ ਯੋਗਦਾਨਾਂ ਪ੍ਰਤੀ ਜਵਾਬਦੇਹ ਹੁੰਦੀਆਂ ਹਨ, ਜਿਸ ਨਾਲ ਵਿਸ਼ਵਾਸ ਅਤੇ ਰੁਝੇਵੇਂ ਨੂੰ ਮਜ਼ਬੂਤੀ ਮਿਲਦੀ ਹੈ।

**ਬਾਲ ਸੁਰੱਖਿਆ ਮਿਆਰ 4 – ਪਰਿਵਾਰਾਂ ਅਤੇ ਭਾਈਚਾਰਿਆਂ ਨੂੰ ਸੂਚਿਤ ਕੀਤਾ ਜਾਂਦਾ ਹੈ, ਅਤੇ ਬਾਲ ਸੁਰੱਖਿਆ ਅਤੇ ਭਲਾਈ ਨੂੰ ਉਤਸ਼ਾਹਿਤ ਕਰਨ ਵਿੱਚ ਸ਼ਾਮਲ ਕੀਤਾ ਜਾਂਦਾ ਹੈ**

ਬਾਲ ਸੁਰੱਖਿਆ ਮਿਆਰ 4 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

4.1 ਪਰਿਵਾਰ ਆਪਣੇ ਬੱਚੇ ਨੂੰ ਪ੍ਰਭਾਵਿਤ ਕਰਨ ਵਾਲੇ ਫੈਸਲਿਆਂ ਵਿੱਚ ਹਿੱਸਾ ਲੈਂਦੇ ਹਨ।

4.2 ਸੰਸਥਾ ਆਪਣੀ ਬਾਲ ਸੁਰੱਖਿਆ ਅਤੇ ਸਬੰਧਿਤ ਜਾਣਕਾਰੀ ਤੱਕ ਪਹੁੰਚ ਬਾਰੇ ਪਰਿਵਾਰਾਂ ਅਤੇ ਭਾਈਚਾਰੇ ਦੇ ਨਾਲ ਜੁੜਦੀ ਹੈ ਅਤੇ ਖੁੱਲ੍ਹ ਕੇ ਗੱਲਬਾਤ ਕਰਦੀ ਹੈ।

4.3 ਪਰਿਵਾਰਾਂ ਅਤੇ ਭਾਈਚਾਰਿਆਂ ਕੋਲ ਸੰਸਥਾ ਦੀਆਂ ਨੀਤੀਆਂ ਅਤੇ ਪ੍ਰਥਾਵਾਂ ਦੇ ਵਿਕਾਸ ਅਤੇ ਸਮੀਖਿਆ ਵਿੱਚ ਆਪਣੀ ਗੱਲ ਕਹਿਣ ਦਾ ਮੌਕਾ ਹੈ।

4.4 ਪਰਿਵਾਰਾਂ, ਸੰਭਾਲ ਕਰਨ ਵਾਲਿਆਂ ਅਤੇ ਭਾਈਚਾਰੇ ਨੂੰ ਸੰਸਥਾ ਦੇ ਸੰਚਾਲਨ ਅਤੇ ਸ਼ਾਸਨ ਬਾਰੇ ਸੂਚਿਤ ਕੀਤਾ ਜਾਂਦਾ ਹੈ।

**ਬਾਲ ਸੁਰੱਖਿਆ ਮਿਆਰ 5 – ਬਰਾਬਰੀ ਨੂੰ ਬਰਕਰਾਰ ਰੱਖਿਆ ਜਾਂਦਾ ਹੈ ਅਤੇ ਨੀਤੀ ਅਤੇ ਅਭਿਆਸ ਵਿੱਚ ਵਿਭਿੰਨ ਲੋੜਾਂ ਦਾ ਆਦਰ ਕੀਤਾ ਜਾਂਦਾ ਹੈ**

ਬਾਲ ਸੁਰੱਖਿਆ ਮਿਆਰ 5 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

5.1 ਸੰਸਥਾ, ਜਿਸ ਵਿੱਚ ਕਰਮਚਾਰੀ ਅਤੇ ਸਵੈ-ਸੇਵਕ ਵੀ ਸ਼ਾਮਲ ਹਨ, ਬੱਚਿਆਂ ਅਤੇ ਨੌਜਵਾਨਾਂ ਦੇ ਵਿਭਿੰਨ ਹਾਲਾਤਾਂ ਨੂੰ ਸਮਝਦੀ ਹੈ, ਅਤੇ ਉਹਨਾਂ ਲੋਕਾਂ ਨੂੰ ਸਹਾਇਤਾ ਪ੍ਰਦਾਨ ਕਰਦੀ ਹੈ ਅਤੇ ਜਵਾਬ ਦਿੰਦੀ ਹੈ ਜੋ ਨਿਤਾਣੇ ਹਨ।

5.2 ਬੱਚਿਆਂ ਅਤੇ ਨੌਜਵਾਨਾਂ ਕੋਲ ਜਾਣਕਾਰੀ, ਸਹਾਇਤਾ ਅਤੇ ਸ਼ਿਕਾਇਤਾਂ ਦੀਆਂ ਪ੍ਰਕਿਰਿਆਵਾਂ ਤੱਕ ਉਹਨਾਂ ਤਰੀਕਿਆਂ ਨਾਲ ਪਹੁੰਚ ਹੁੰਦੀ ਹੈ ਜੋ ਸਭਿਆਚਾਰਕ ਤੌਰ ਤੇ ਸੁਰੱਖਿਅਤ, ਪਹੁੰਚਯੋਗ ਅਤੇ ਸਮਝਣ ਵਿੱਚ ਆਸਾਨ ਹੁੰਦੇ ਹਨ।

5.3 ਸੰਸਥਾ ਅਪੰਗਤਾ ਵਾਲੇ ਬੱਚਿਆਂ ਅਤੇ ਨੌਜਵਾਨਾਂ, ਸਭਿਆਚਾਰਕ ਅਤੇ ਭਾਸ਼ਾਈ ਤੌਰ ਤੇ ਵਿਭਿੰਨ ਪਿਛੋਕੜ ਵਾਲੇ ਬੱਚਿਆਂ ਅਤੇ ਨੌਜਵਾਨਾਂ, ਘਰ ਵਿੱਚ ਰਹਿਣ ਦੇ ਅਯੋਗ ਬੱਚਿਆਂ ਅਤੇ ਨੌਜਵਾਨਾਂ, ਅਤੇ ਲੈਜ਼ਬੀਅਨ, ਗੇਅ, ਬਾਈਸੈਕਸੁਅਲ, ਟ੍ਰਾਂਸਜੈਂਡਰ ਅਤੇ ਇੰਟਰਸੈਕਸ ਬੱਚਿਆਂ ਅਤੇ ਨੌਜਵਾਨਾਂ ਦੀਆਂ ਲੋੜਾਂ ਉੱਤੇ ਖਾਸ ਧਿਆਨ ਦਿੰਦੀ ਹੈ।

5.4 ਸੰਸਥਾ ਆਦਿਵਾਸੀ ਬੱਚਿਆਂ ਅਤੇ ਨੌਜਵਾਨਾਂ ਦੀਆਂ ਲੋੜਾਂ ਵੱਲ ਵਿਸ਼ੇਸ਼ ਧਿਆਨ ਦਿੰਦੀ ਹੈ, ਅਤੇ ਉਹਨਾਂ ਵਾਸਤੇ ਸਭਿਆਚਾਰਕ ਤੌਰ ਤੇ ਸੁਰੱਖਿਅਤ ਵਾਤਾਵਰਣ ਪ੍ਰਦਾਨ ਕਰਦੀ ਹੈ/ਨੂੰ ਉਤਸ਼ਾਹਿਤ ਕਰਦੀ ਹੈ।

**ਬਾਲ ਸੁਰੱਖਿਆ ਮਿਆਰ 6 – ਬੱਚਿਆਂ ਅਤੇ ਨੌਜਵਾਨਾਂ ਨਾਲ ਕੰਮ ਕਰਨ ਵਾਲੇ ਲੋਕ ਬਾਲ ਸੁਰੱਖਿਆ ਅਤੇ ਵਿਹਾਰਕ ਤੌਰ ਤੇ ਭਲਾਈ ਦੀਆਂ ਕਦਰਾਂ-ਕੀਮਤਾਂ ਨੂੰ ਦਰਸਾਉਣ ਲਈ ਢੁਕਵੇਂ ਅਤੇ ਸਹਾਇਤਾ ਵਾਲੇ ਹੁੰਦੇ ਹਨ**

ਬਾਲ ਸੁਰੱਖਿਆ ਮਿਆਰ 6 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

6.1 ਇਸ਼ਤਿਹਾਰਬਾਜ਼ੀ, ਰੈਫਰੀ ਦੀਆਂ ਜਾਂਚਾਂ ਅਤੇ ਕਰਮਚਾਰੀ ਅਤੇ ਸਵੈ-ਸੇਵਕ ਦੀ ਰੁਜ਼ਗਾਰ ਤੋਂ ਪਹਿਲਾਂ ਦੀ ਛਾਣਬੀਣ ਸਮੇਤ ਭਰਤੀ ਬਾਲ ਸੁਰੱਖਿਆ ਅਤੇ ਭਲਾਈ ਉੱਤੇ ਜ਼ੋਰ ਦਿੰਦੀ ਹੈ।

6.2 ਸਬੰਧਿਤ ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਕੋਲ ਵਰਤਮਾਨ ਸਮੇਂ ਵਿੱਚ ਬੱਚਿਆਂ ਨਾਲ ਕੰਮ ਕਰਨ ਦੀਆਂ ਜਾਂਚਾਂ (ਵਰਕਿੰਗ ਵਿਦ ਚਿਲਡਰਨ ਚੈੱਕਸ) ਜਾਂ ਬਰਾਬਰ ਦੀਆਂ ਪਿਛੋਕੜ ਜਾਂਚਾਂ ਹਨ।

6.3 ਸਾਰੇ ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਨੂੰ ਉਚਿਤ ਸ਼ੁਰੂਆਤੀ ਜਾਣਕਾਰੀ ਮਿਲਦੀ ਹੈ ਅਤੇ ਉਹ ਬੱਚਿਆਂ ਅਤੇ ਨੌਜਵਾਨਾਂ ਪ੍ਰਤੀ ਆਪਣੀਆਂ ਜ਼ਿੰਮੇਵਾਰੀਆਂ ਤੋਂ ਜਾਣੂ ਹੁੰਦੇ ਹਨ, ਜਿਸ ਵਿੱਚ ਰਿਕਾਰਡ ਰੱਖਣਾ, ਜਾਣਕਾਰੀ ਸਾਂਝੀ ਕਰਨਾ ਅਤੇ ਰਿਪੋਰਟ ਕਰਨ ਦੀਆਂ ਜ਼ਿੰਮੇਵਾਰੀਆਂ ਸ਼ਾਮਲ ਹਨ।

6.4 ਚੱਲ ਰਹੀ ਨਿਗਰਾਨੀ ਅਤੇ ਲੋਕ ਪ੍ਰਬੰਧ ਬਾਲ ਸੁਰੱਖਿਆ ਅਤੇ ਭਲਾਈ ਉੱਤੇ ਕੇਂਦਰਿਤ ਹੈ।

**ਬਾਲ ਸੁਰੱਖਿਆ ਮਿਆਰ 7 – ਸ਼ਿਕਾਇਤਾਂ ਅਤੇ ਚਿੰਤਾਵਾਂ ਵਾਸਤੇ ਪ੍ਰਕਿਰਿਆਵਾਂ, ਬੱਚਿਆਂ ਉੱਤੇ ਕੇਂਦਰਿਤ ਹਨ**

ਬਾਲ ਸੁਰੱਖਿਆ ਮਿਆਰ 7 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

7.1 ਸੰਸਥਾ ਦੀ ਪਹੁੰਚਯੋਗ, ਬਾਲ ਕੇਂਦਰਿਤ ਸ਼ਿਕਾਇਤ ਨਾਲ ਨਜਿੱਠਣ ਦੀ ਨੀਤੀ ਹੈ ਜੋ ਅਗਵਾਈ ਸਮੂਹ, ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਦੀਆਂ ਭੂਮਿਕਾਵਾਂ ਅਤੇ ਜ਼ਿੰਮੇਵਾਰੀਆਂ, ਵੱਖ-ਵੱਖ ਕਿਸਮਾਂ ਦੀਆਂ ਸ਼ਿਕਾਇਤਾਂ ਨਾਲ ਨਜਿੱਠਣ ਲਈ ਪਹੁੰਚਾਂ, ਸਬੰਧਿਤ ਨੀਤੀਆਂ ਦੀ ਉਲੰਘਣਾ ਜਾਂ ਆਦਰਸ਼ ਕੰਮ ਦੀਆਂ ਸੇਧਾਂ ਅਤੇ ਕਾਰਵਾਈ ਕਰਨ ਅਤੇ ਰਿਪੋਰਟ ਕਰਨ ਦੀਆਂ ਜ਼ਿੰਮੇਵਾਰੀਆਂ ਦੀ ਸਪੱਸ਼ਟ ਰੂਪ ਰੇਖਾ ਦਿੰਦੀ ਹੈ।

7.2 ਸ਼ਿਕਾਇਤ ਸੰਭਾਲਣ ਦੀਆਂ ਪ੍ਰਭਾਵਸ਼ਾਲੀ ਪ੍ਰਕਿਰਿਆਵਾਂ ਨੂੰ ਬੱਚਿਆਂ ਅਤੇ ਨੌਜਵਾਨਾਂ, ਪਰਿਵਾਰਾਂ, ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਦੁਆਰਾ ਸਮਝਿਆ ਜਾਂਦਾ ਹੈ, ਅਤੇ ਇਹ ਸਭਿਆਚਾਰਕ ਤੌਰ ਤੇ ਸੁਰੱਖਿਅਤ ਹਨ।

7.3 ਸ਼ਿਕਾਇਤਾਂ ਨੂੰ ਗੰਭੀਰਤਾ ਨਾਲ ਲਿਆ ਜਾਂਦਾ ਹੈ, ਅਤੇ ਇਨ੍ਹਾਂ ਉੱਤੇ ਤੁਰੰਤ ਅਤੇ ਚੰਗੀ ਤਰ੍ਹਾਂ ਜਵਾਬ ਦਿੱਤਾ ਜਾਂਦਾ ਹੈ।

7.4 ਸੰਸਥਾ ਕੋਲ ਅਜਿਹੀਆਂ ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਹਨ ਜੋ ਸਬੰਧਿਤ ਅਥਾਰਟੀਆਂ ਨੂੰ ਸ਼ਿਕਾਇਤਾਂ ਅਤੇ ਚਿੰਤਾਵਾਂ ਦੀ ਰਿਪੋਰਟ ਕਰਨ ਨੂੰ ਹੱਲ ਕਰਦੀਆਂ ਹਨ, ਚਾਹੇ ਕਾਨੂੰਨ ਨੂੰ ਰਿਪੋਰਟ ਕਰਨ ਦੀ, ਅਤੇ ਕਾਨੂੰਨ ਲਾਗੂ ਕਰਨ ਵਾਲਿਆਂ ਨਾਲ ਸਹਿਯੋਗ ਕਰਨ ਦੀ ਲੋੜ ਨਾ ਵੀ ਹੋਵੇ।

7.5 ਰਿਪੋਰਟ ਕਰਨ ਦੀ, ਪਰਦੇਦਾਰੀ ਅਤੇ ਰੁਜ਼ਗਾਰ ਕਾਨੂੰਨ ਦੀਆਂ ਜ਼ਿੰਮੇਵਾਰੀਆਂ ਪੂਰੀਆਂ ਕੀਤੀਆਂ ਜਾਂਦੀਆਂ ਹਨ।

**ਬਾਲ ਸੁਰੱਖਿਆ ਮਿਆਰ 8 – ਕਰਮਚਾਰੀ ਅਤੇ ਸਵੈ-ਸੇਵਕ ਚੱਲ ਰਹੀ ਸਿੱਖਿਆ ਅਤੇ ਸਿਖਲਾਈ ਰਾਹੀਂ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸੁਰੱਖਿਅਤ ਰੱਖਣ ਲਈ ਗਿਆਨ, ਹੁਨਰਾਂ ਅਤੇ ਜਾਗਰੂਕਤਾ ਨਾਲ ਲੈਸ ਹਨ**

ਬਾਲ ਸੁਰੱਖਿਆ ਮਿਆਰ 8 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

8.1 ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ ਨੂੰ ਸੰਸਥਾ ਦੀ ਬਾਲ ਸੁਰੱਖਿਆ ਅਤੇ ਭਲਾਈ ਨੀਤੀ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਲਾਗੂ ਕਰਨ ਲਈ ਸਿਖਲਾਈ ਦਿੱਤੀ ਜਾਂਦੀ ਹੈ ਅਤੇ ਸਹਾਇਤਾ ਦਿੱਤੀ ਜਾਂਦੀ ਹੈ।

8.2 ਕਰਮਚਾਰੀ ਅਤੇ ਸਵੈ-ਸੇਵਕ ਬੱਚਿਆਂ ਦੇ ਨੁਕਸਾਨ ਦੇ ਸੂਚਕਾਂ ਨੂੰ ਪਛਾਣਨ ਲਈ ਸਿਖਲਾਈ ਅਤੇ ਜਾਣਕਾਰੀ ਪ੍ਰਾਪਤ ਕਰਦੇ ਹਨ, ਜਿਸ ਵਿੱਚ ਹੋਰ ਬੱਚਿਆਂ ਅਤੇ ਨੌਜਵਾਨਾਂ ਦੁਆਰਾ ਕੀਤੇ ਜਾਣ ਵਾਲੇ ਨੁਕਸਾਨ ਵੀ ਸ਼ਾਮਲ ਹਨ।

8.3 ਕਰਮਚਾਰੀ ਅਤੇ ਸਵੈ-ਸੇਵਕ ਬਾਲ ਸੁਰੱਖਿਆ ਅਤੇ ਭਲਾਈ ਦੇ ਮੁੱਦਿਆਂ ਦਾ ਪ੍ਰਭਾਵਸ਼ਾਲੀ ਢੰਗ ਨਾਲ ਜਵਾਬ ਦੇਣ ਅਤੇ ਨੁਕਸਾਨ ਦਾ ਖੁਲਾਸਾ ਕਰਨ ਵਾਲੇ ਸਹਿਕਰਮੀਆਂ ਦੀ ਸਹਾਇਤਾ ਕਰਨ ਲਈ ਸਿਖਲਾਈ ਅਤੇ ਜਾਣਕਾਰੀ ਪ੍ਰਾਪਤ ਕਰਦੇ ਹਨ।

8.4 ਕਰਮਚਾਰੀ ਅਤੇ ਸਵੈ-ਸੇਵਕ ਬੱਚਿਆਂ ਅਤੇ ਨੌਜਵਾਨਾਂ ਲਈ ਸਭਿਆਚਾਰਕ ਤੌਰ ਤੇ ਸੁਰੱਖਿਅਤ ਵਾਤਾਵਰਣ ਕਿਵੇਂ ਬਨਾਉਣਾ ਹੈ, ਇਸ ਬਾਰੇ ਸਿਖਲਾਈ ਅਤੇ ਜਾਣਕਾਰੀ ਪ੍ਰਾਪਤ ਕਰਦੇ ਹਨ।

**ਬਾਲ ਸੁਰੱਖਿਆ ਮਿਆਰ 9 – ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਨੁਕਸਾਨ ਪਹੁੰਚਾਉਣ ਦੇ ਮੌਕੇ ਨੂੰ ਘੱਟ ਤੋਂ ਘੱਟ ਕਰਦੇ ਹੋਏ, ਸਰੀਰਕ ਅਤੇ ਔਨਲਾਈਨ ਵਾਤਾਵਰਣ ਸੁਰੱਖਿਆ ਅਤੇ ਭਲਾਈ ਨੂੰ ਉਤਸ਼ਾਹਿਤ ਕਰਦੇ ਹਨ**

ਬਾਲ ਸੁਰੱਖਿਆ ਮਿਆਰ 9 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

9.1 ਕਰਮਚਾਰੀ ਅਤੇ ਸਵੈ-ਸੇਵਕ ਬੱਚੇ ਦੇ ਪਰਦੇਦਾਰੀ ਦੇ ਅਧਿਕਾਰ, ਜਾਣਕਾਰੀ ਤੱਕ ਪਹੁੰਚ, ਸਮਾਜਿਕ ਰਿਸ਼ਤਿਆਂ ਅਤੇ ਸਿੱਖਣ ਦੇ ਮੌਕਿਆਂ ਨਾਲ ਸਮਝੌਤਾ ਕੀਤੇ ਬਿਨਾਂ, ਔਨਲਾਈਨ ਅਤੇ ਸਰੀਰਕ ਵਾਤਾਵਰਣਾਂ ਵਿੱਚ ਖਤਰਿਆਂ ਦੀ ਪਛਾਣ ਕਰਦੇ ਹਨ ਅਤੇ ਇਨ੍ਹਾਂ ਨੂੰ ਘੱਟ ਕਰਦੇ ਹਨ।

9.2 ਔਨਲਾਈਨ ਵਾਤਾਵਰਣ ਦੀ ਵਰਤੋਂ ਸੰਸਥਾ ਦੀਆਂ ਆਦਰਸ਼ ਕੰਮ ਦੀਆਂ ਸੇਧਾਂ ਅਤੇ ਬਾਲ ਸੁਰੱਖਿਆ ਅਤੇ ਭਲਾਈ ਨੀਤੀ ਅਤੇ ਅਭਿਆਸਾਂ ਦੇ ਅਨੁਸਾਰ ਕੀਤੀ ਜਾਂਦੀ ਹੈ।

9.3 ਖਤਰਾ ਪ੍ਰਬੰਧਨ ਯੋਜਨਾਵਾਂ ਸੰਗਠਨਾਤਮਕ ਹਾਲਾਤਾਂ, ਗਤੀਵਿਧੀਆਂ, ਅਤੇ ਸਰੀਰਕ ਵਾਤਾਵਰਣ ਦੁਆਰਾ ਪੈਦਾ ਕੀਤੇ ਖਤਰਿਆਂ ਬਾਰੇ ਵਿਚਾਰ ਕਰਦੀਆਂ ਹਨ।

9.4 ਸੰਸਥਾਵਾਂ ਜੋ ਤੀਜੀਆਂ ਧਿਰਾਂ ਨਾਲ ਸਹੂਲਤਾਂ ਅਤੇ ਸੇਵਾਵਾਂ ਦਾ ਠੇਕਾ ਕਰਦੀਆਂ ਹਨ, ਉਹਨਾਂ ਕੋਲ ਖਰੀਦ ਵਾਲੀਆਂ ਨੀਤੀਆਂ ਹਨ, ਜੋ ਬੱਚਿਆਂ ਅਤੇ ਨੌਜਵਾਨਾਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਂਦੀਆਂ ਹਨ।

**ਬਾਲ ਸੁਰੱਖਿਆ ਮਿਆਰ 10 – ਬਾਲ ਸੁਰੱਖਿਆ ਮਿਆਰਾਂ ਨੂੰ ਲਾਗੂ ਕਰਨ ਦੀ ਬਕਾਇਦਾ ਸਮੀਖਿਆ ਕੀਤੀ ਜਾਂਦੀ ਹੈ ਅਤੇ ਇਸ ਵਿੱਚ ਸੁਧਾਰ ਕੀਤਾ ਜਾਂਦਾ ਹੈ**

ਬਾਲ ਸੁਰੱਖਿਆ ਮਿਆਰ 10 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

10.1 ਸੰਸਥਾ ਬਕਾਇਦਾ ਤੌਰ ਤੇ ਬੱਚਿਆਂ ਦੀਆਂ ਸੁਰੱਖਿਆ ਪ੍ਰਥਾਵਾਂ ਦੀ ਸਮੀਖਿਆ, ਮੁਲਾਂਕਣ ਅਤੇ ਸੁਧਾਰ ਕਰਦੀ ਹੈ।

10.2 ਸ਼ਿਕਾਇਤਾਂ, ਚਿੰਤਾਵਾਂ ਅਤੇ ਸੁਰੱਖਿਆ ਘਟਨਾਵਾਂ ਦਾ ਵਿਸ਼ਲੇਸ਼ਣ ਕੀਤਾ ਜਾਂਦਾ ਹੈ ਤਾਂ ਜੋ ਨਿਰੰਤਰ ਸੁਧਾਰ ਨੂੰ ਸੂਚਿਤ ਕਰਨ ਦੇ ਕਾਰਨਾਂ ਅਤੇ ਪ੍ਰਣਾਲੀਗਤ ਅਸਫਲਤਾਵਾਂ ਦੀ ਪਛਾਣ ਕੀਤੀ ਜਾ ਸਕੇ।

10.3 ਸੰਸਥਾ ਕਰਮਚਾਰੀਆਂ ਅਤੇ ਸਵੈ-ਸੇਵਕਾਂ, ਭਾਈਚਾਰੇ ਅਤੇ ਪਰਿਵਾਰਾਂ ਅਤੇ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਸਬੰਧਿਤ ਸਮੀਖਿਆਵਾਂ ਦੇ ਨਤੀਜਿਆਂ ਬਾਰੇ ਰਿਪੋਰਟ ਕਰਦੀ ਹੈ।

**ਬਾਲ ਸੁਰੱਖਿਆ ਮਿਆਰ 11 – ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਇਹ ਦਸਤਾਵੇਜ਼ਬੱਧ ਕਰਦੀਆਂ ਹਨ ਕਿ ਸੰਸਥਾ ਬੱਚਿਆਂ ਅਤੇ ਨੌਜਵਾਨਾਂ ਵਾਸਤੇ ਕਿਵੇਂ ਸੁਰੱਖਿਅਤ ਹੈ**

ਬਾਲ ਸੁਰੱਖਿਆ ਮਿਆਰ 11 ਦੀ ਪਾਲਣਾ ਕਰਦੇ ਹੋਏ, ਕਿਸੇ ਸੰਸਥਾ ਨੂੰ ਘੱਟੋ ਘੱਟ, ਇਹ ਯਕੀਨੀ ਬਨਾਉਣਾ ਚਾਹੀਦਾ ਹੈ:

11.1 ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਸਾਰੇ ਬਾਲ ਸੁਰੱਖਿਆ ਮਿਆਰਾਂ ਦਾ ਪੂਰਾ ਹੱਲ ਕੱਢਦੀਆਂ ਹਨ।

11.2 ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਨੂੰ ਦਸਤਾਵੇਜ਼ਬੱਧ ਕੀਤਾ ਜਾਂਦਾ ਹੈ ਅਤੇ ਸਮਝਣਾ ਆਸਾਨ ਹੈ।

11.3 ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਦੇ ਵਿਕਾਸ ਵਿੱਚ ਸਭ ਤੋਂ ਵਧੀਆ ਅਭਿਆਸ ਮਿਸਾਲ ਕਾਇਮ ਕਰਦੇ ਹਨ ਅਤੇ ਹਿੱਸੇਦਾਰਾਂ ਨਾਲ ਸਲਾਹ-ਮਸ਼ਵਰਾ ਇਸਨੂੰ ਸੂਚਿਤ ਕਰਦਾ ਹੈ।

11.4 ਆਗੂ ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਦੀ ਪੂਰੀ ਤਰੀਕੇ ਨਾਲ ਪਾਲਣਾ ਕਰਦੇ ਅਤੇ ਉਦਾਹਰਣ ਬਣਦੇ ਹਨ।

11.5 ਕਰਮਚਾਰੀ ਅਤੇ ਸਵੈ-ਸੇਵਕ, ਨੀਤੀਆਂ ਅਤੇ ਪ੍ਰਕਿਰਿਆਵਾਂ ਨੂੰ ਸਮਝਦੇ ਅਤੇ ਲਾਗੂ ਕਰਦੇ ਹਨ।

# ਸਹਾਇਤਾ ਕਿੱਥੋਂ ਲੈਣੀ ਹੈ

ਬਾਲ ਸੁਰੱਖਿਆ ਮਿਆਰ ਅਧਿਨਿਯਮਕ (ਰੈਗੂਲੇਟਰ) ਅਤੇ ਵਕਾਲਤੀ ਸਮੂਹ (ਪੀਕ ਬਾਡੀ) ਜਾਂ ਉਦਯੋਗ ਸੰਸਥਾਵਾਂ ਨਵੇਂ ਮਿਆਰਾਂ ਦੀ ਪਾਲਣਾ ਕਰਨ ਵਿੱਚ ਸੰਸਥਾਵਾਂ ਦੀ ਸਹਾਇਤਾ ਕਰਨ ਲਈ ਜਾਣਕਾਰੀ ਅਤੇ ਸਹਾਇਤਾ ਪ੍ਰਦਾਨ ਕਰਨ ਦੇ ਯੋਗ ਹੋ ਸਕਦੀਆਂ ਹਨ। ਵੱਖ-ਵੱਖ ਬਾਲ ਸੁਰੱਖਿਆ ਮਿਆਰਾਂ ਦੇ ਅਧਿਨਿਯਮਕਾਂ (ਰੈਗੂਲੇਟਰਾਂ) ਦੀ ਇੱਕ ਝਲਕ ਕਮਿਸ਼ਨ ਦੀ [ਵੈੱਬਸਾਈਟ](https://ccyp.vic.gov.au/child-safe-standards/enforcing-the-standards/changes-to-who-is-regulating-the-child-safe-standards/) 'ਤੇ ਪ੍ਰਦਾਨ ਕੀਤੀ ਗਈ ਹੈ।

ਤੁਸੀਂ ਸਵਾਲਾਂ ਜਾਂ ਪੁੱਛਾਂ-ਗਿੱਛਾਂ ਲਈ ਕਮਿਸ਼ਨ ਨਾਲ ਸੰਪਰਕ ਕਰ ਸਕਦੇ ਹੋ:

🕻 ਟੈਲੀਫ਼ੋਨ: 1300 782 978

🖅 ਈਮੇਲ: contact@ccyp.vic.gov.au

 ਕਮਿਸ਼ਨ ਦੀ ਵੈੱਬਸਾਈਟ 'ਤੇ ਜਾਓ: [www.ccyp.vic.gov.au](https://ccyp.vic.gov.au/)

ਜੇ ਤੁਹਾਨੂੰ ਦੁਭਾਸ਼ੀਏ ਦੀ ਲੋੜ ਹੈ, ਤਾਂ ਕਿਰਪਾ ਕਰਕੇ ਅਨੁਵਾਦ ਅਤੇ ਦੁਭਾਸ਼ੀਆ ਸੇਵਾ ਨੂੰ 13 14 50 ਉੱਤੇ ਫ਼ੋਨ ਕਰੋ ਅਤੇ ਉਹਨਾਂ ਨੂੰ 1300 782 978 ਉੱਤੇ ਬੱਚਿਆਂ ਅਤੇ ਨੌਜਵਾਨਾਂ ਲਈ ਕਮਿਸ਼ਨ ਨਾਲ ਸੰਪਰਕ ਕਰਵਾਉਣ ਲਈ ਕਹੋ।

ਜੇ ਤੁਸੀਂ ਬੋਲ਼ੇ ਹੋ, ਜਾਂ ਜੇ ਤੁਹਾਨੂੰ ਸੁਣਨ ਜਾਂ ਬੋਲਣ ਵਿੱਚ ਕੋਈ ਵਿਕਾਰ ਹੈ, ਤਾਂ ਨੈਸ਼ਨਲ ਰੀਲੇਅ ਸਰਵਿਸ ਰਾਹੀਂ ਸਾਡੇ ਨਾਲ ਸੰਪਰਕ ਕਰੋ। ਵਧੇਰੇ ਜਾਣਕਾਰੀ ਲਈ, ਵੇਖੋ: [www.relayservice.gov.au](http://www.relayservice.gov.au)

1. 'ਸਬੰਧਿਤ ਇਕਾਈਆਂ' ਦੇ ਸਾਰੇ ਹਵਾਲਿਆਂ ਨੂੰ ਇਸ ਦਸਤਾਵੇਜ਼ ਵਿੱਚ ਪਹੁੰਚ ਯੋਗਤਾ ਦੇ ਕਾਰਨਾਂ ਕਰਕੇ 'ਸੰਸਥਾ/ਵਾਂ' ਨਾਲ ਬਦਲ ਦਿੱਤਾ ਗਿਆ ਹੈ। ਸਬੰਧਿਤ ਇਕਾਈ ਨੂੰ *ਬਾਲ ਭਲਾਈ ਅਤੇ ਸੁਰੱਖਿਆ ਕਾਨੂੰਨ 2005* ਦੀ ਧਾਰਾ 3(1) ਵਿੱਚ ਪਰਿਭਾਸ਼ਿਤ ਕੀਤਾ ਜਾਂਦਾ ਹੈ ਅਤੇ ਇਸ ਵਿੱਚ ਉਹ ਇਕਾਈਆਂ ਸ਼ਾਮਲ ਹਨ ਜੋ ਬਾਲ ਸੁਰੱਖਿਆ ਮਿਆਰਾਂ ਦੇ ਅਧੀਨ ਹਨ। [↑](#footnote-ref-2)